**1. ชื่อผลงานเรื่อง**: ความรู้ ทัศนคติ พฤตกรรมเสี่ยงต่อการติดเชื้อโรคพยาธิใบไม้ในตับของอาสาสมัคร

สาธารณสุขประจำหมู่บ้านในเขตตำบลหนองสรวง อำเภอหนอกุงศรี จังหวัดกาฬสินธุ์

พ.ศ.2560

1. **ระยะเวลาที่ดำเนินการ** วันที่1 พฤศจิกายน 2559 – 31 สิงหาคม 2560
2. **ความรู้ทางวิชาการหรือแนวความคิดที่ใช้ในการดำเนินการ**

1.ลักษณะทางประชากรของอาสาสมัครสาธารณสุขประจำหมู่บ้าน

2.ความรู้เรื่องโรคพยาธิใบไม้ตับของอาสาสมัครสาธารณสุขประจำหมู่บ้าน

3.ทัศนคติเกี่ยวกับการป้องกันโรคโรคพยาธิใบไม้ตับของอาสาสมัครสาธารณสุขประจำหมู่บ้าน

4.พฤติกรรมเสี่ยงที่ส่งผลต่อการติดเชื้อโรคพยาธิใบไม้ตับของอาสาสมัครสาธารณสุขประจำหมู่บ้าน

1. **สรุปสาระและขั้นตอนการดำเนินการ**

การศึกษาครั้งนี้เป็นการศึกษาเชิงพรรณนา (Descriptive Study)มีวัตถุประสงค์เพื่อศึกษา ความรู้ ทัศนคติ และพฤติกรรมเสี่ยงต่อการติดเชื้อพยาธิใบไม้ในตับ ของอาสาสมัครสาธารณสุขประจำหมู่บ้านตำบลหนองสรวง อำเภอหนองกุงศรี จังหวัดกาฬสินธุ์ โดยมีกลุ่มตัวอย่างเป็นอาสาสมัครสาธารณสุขประจำหมู่บ้านในเขตตำบลหนองสรวง อำเภอหนองกุงศรี จังหวัดกาฬสินธุ์ จำนวน 107 คน เก็บรวบรวมข้อมูลโดยใช้แบบสอบถาม ในระหว่างเดือนมกราคม ถึงกุมภาพันธ์ 2560 แล้วนำข้อมูลมาวิเคราะห์โดยใช้โปรแกรมคอมพิวเตอร์สำเร็จรูป โดยสถิติที่ใช้ ได้แก่ การแจกแจงความถี่ ร้อยละ ค่าเฉลี่ย และส่วนเบี่ยงเบนมาตรฐาน

ผลการศึกษาพบว่า กลุ่มตัวอย่างส่วนใหญ่เป็นเพศหญิงคิดเป็นร้อยละ 88.8 และเพศชายคิดเป็นร้อยละ11.2 อายุเฉลี่ย 47.03 ปี ส่วนใหญ่ มีสถานภาพสมรสคู่ร้อยละ 78.5 มีการศึกษาระดับชั้นมัธยมศึกษาตอนปลายหรือสูงกว่าร้อยละ 52.3 ส่วนใหญ่ประกอบอาชีพเกษตรกรรม ทำนาทำไร่ ทำสวน เลี้ยงสัตว์ และค้าขาย/ธุรกิจ เท่ากันร้อยละ 37.4 ความรู้เกี่ยวกับโรคพยาธิใบไม้ตับ พบว่าอาสาสมัครสาธารณสุขประจำหมู่บ้าน ส่วนใหญ่มีความรู้ระดับดีร้อยละ 78.5 มีทัศนคติในการป้องกันโรคพยาธิใบไม้ตับส่วนใหญ่อยู่ในระดับดี ร้อยละ 45.8มีพฤติกรรมเสี่ยงต่อการติดเชื้อพยาธิใบไม้ตับ ส่วนใหญ่มีพฤติกรรมเสี่ยงต่อการติดเชื้อพยาธิใบไม้ตับ อยู่ในระดับต่ำร้อยละ 82.2

สรุปผลการศึกษาครั้งนี้ได้ว่า กลุ่มตัวอย่างมีความรู้เกี่ยวกับโรคพยาธิใบไม้ตับอยู่ในระดับดี ด้านทัศนคติเกี่ยวกับการป้องกันโรคพยาธิใบไม้ตับในระดับดี และด้านพฤติกรรมเสี่ยงต่อการติดเชื้อพยาธิใบไม้ตับพบว่ามีพฤติกรรมเสี่ยงต่อการติดเชื้อพยาธิใบไม้ตับในระดับต่ำ จึงส่งเสริมพฤติกรรมการบริโภคอาหารที่ถูกต้อง เพื่อให้การดำเนินงานควบคุมและป้องกันพยาธิใบไม้ตับเป็นไปอย่างมีประสิทธิภาพต่อไป

**ขั้นตอนการดำเนินการ**

การศึกษาครั้งนี้เป็นการศึกษาเชิงพรรณนา (Descriptive Study) มีวัตถุประสงค์เพื่อศึกษาปัจจัยที่เสี่ยงต่อการติดโรคพยาธิใบไม้ตับของอาสาสมัครสาธารณสุขประจำหมู่บ้านในบ้านหนองสรวง ตำบลหนองสรวง อำเภอหนองกุงศรี จังหวัดกาฬสินธุ์ดังนี้

1. จัดทำเค้าโครงเรื่องที่จะศึกษา วิเคราะห์สถานการณ์ สภาพปัญหาสิ่งแวดล้อม ความรู้ ทัศนคติ และพฤติกรรมเสี่ยงต่อการติดเชื้อพยาธิใบไม้ในตับ ของอาสาสมัครสาธารณสุขประจำหมู่บ้านตำบลหนองสรวง อำเภอหนองกุงศรี จังหวัดกาฬสินธุ์ โดยมีกลุ่มตัวอย่างเป็นอาสาสมัครสาธารณสุขประจำหมู่บ้านในเขตตำบลหนองสรวง อำเภอหนองกุงศรี จังหวัดกาฬสินธุ์ จำนวน 107 คน

ศึกษาข้อมูล สถานการณ์ปัญหาและแนวโน้มที่เป็นปัญหาด้านสุขภาพ ที่เกี่ยวข้องกับความรู้ ทัศนคติ และพฤติกรรมเสี่ยงต่อการติดเชื้อพยาธิใบไม้ในตับ ของอาสาสมัครสาธารณสุขประจำหมู่บ้านตำบลหนองสรวง อำเภอหนองกุงศรี จังหวัดกาฬสินธุ์และเรื่องการศึกษาวิจัยเกี่ยวข้องใกล้เคียงภายในประเทศ แล้ววิเคราะห์ เรียบเรียง แล้วเสร็จสังเคราะห์องค์ความรู้มาประกอบการศึกษาวิจัย

3. สร้างเครื่องมือ แบบประเมิน แบบสอบถามตามรูปแบบ แนวคิด และเนื้อหาที่ได้ทำการศึกษาไว้

พร้อมตรวจสอบความถูกต้องของการใช้ภาษาเบื้องต้น ความตรงเนื้อหาโดยผู้วิจัย จำนวน 1 ชุด ประกอบด้วย 4ส่วน ได้แก่ ลักษณะทางประชากรความรู้เกี่ยวกับโรคพยาธิใบไม้ตับทัศนคติเกี่ยวกับการป้องกันโรคพยาธิใบไม้ตับข้อมูลเกี่ยวกับพฤติกรรมเสี่ยงต่อการติดโรคพยาธิใบไม้ตับ อาสาสมัครสาธารณสุขประจำหมู่บ้านในเขตตำบลหนองสรวง อำเภอหนองกุงศรี จังหวัดกาฬสินธุ์

4. เสนอตรวจสอบความตรงของแบบสอบถาม (Content Validity) ของเนื้อหาและความครอบคลุม

ของเนื้อหา โดยผู้เชี่ยวชาญจำนวน 3 คน ในด้านโครงสร้าง และด้านเนื้อหา

5.ปรับปรุงเนื้อหาของแบบประเมิน แบบสอบถาม ตามคำแนะนำของผู้เชี่ยวชาญก่อนนำไปทดลองใช้

6.ส่งเค้าโครงวิจัย เสนอขออนุมัติโครงการ หลังจากนั้นจึงขอดำเนินการในการเก็บข้อมูล

7. ดำเนินการสนับสนุนผู้ช่วยวิจัยในการเก็บข้อมูล จากแบบสอบถาม บันทึกผลในคอมพิวเตอร์

โปรแกรมสำเร็จรูป เพื่อการศึกษาวิเคราะห์ข้อมูลตามวัตถุประสงค์

8. วิเคราะห์ข้อมูลโดยใช้โปรแกรมคอมพิวเตอร์ในการวิเคราะห์ค่าสถิติต่างๆ

9. สรุปข้อมูล และเขียนรายงานการศึกษาฉบับสมบูรณ์

10. เสนอเผยแพร่ข้อมูลผลการศึกษาในวารสารวิจัยและนำมาใช้ประโยชน์

1. **ผู้ร่วมดำเนินการ (ถ้ามี)**ผู้ขอรับการประเมินเป็นผู้ดำเนินการ 100 %
2. **ส่วนของงานที่ผู้เสนอเป็นผู้ปฏิบัติ** (ระบุรายละเอียดของผลงานพร้อมทั้งสัดส่วนของผลงาน)

การศึกษาครั้งนี้เป็นการศึกษาเชิงพรรณนา (Descriptive Study)มีวัตถุประสงค์เพื่อศึกษา ความรู้ ทัศนคติ และพฤติกรรมเสี่ยงต่อการติดเชื้อพยาธิใบไม้ในตับ ของอาสาสมัครสาธารณสุขประจำหมู่บ้านตำบลหนองสรวง อำเภอหนองกุงศรี จังหวัดกาฬสินธุ์ โดยมีกลุ่มตัวอย่างเป็นอาสาสมัครสาธารณสุขประจำหมู่บ้านในเขตตำบลหนองสรวง อำเภอหนองกุงศรี จังหวัดกาฬสินธุ์ จำนวน 107 คน เก็บรวบรวมข้อมูลโดยใช้แบบสอบถาม ในระหว่างเดือนมกราคม ถึงกุมภาพันธ์ 2560 แล้วนำข้อมูลมาวิเคราะห์โดยใช้โปรแกรมคอมพิวเตอร์สำเร็จรูป โดยสถิติที่ใช้ ได้แก่ การแจกแจงความถี่ ร้อยละ ค่าเฉลี่ย และส่วนเบี่ยงเบนมาตรฐาน

สัดส่วนของผลงาน

นางสาววรุณยุพา สมคำศรี จัดทำการศึกษาความรู้ ทัศนคติ และพฤติกรรมเสี่ยงต่อการติดเชื้อพยาธิใบไม้ในตับ ของอาสาสมัครสาธารณสุขประจำหมู่บ้านตำบลหนองสรวง อำเภอหนองกุงศรี จังหวัดกาฬสินธุ์เป็นผู้ดำเนินการทั้งสิ้น 100 %

1. **ผลสำเร็จของงาน (เชิงปริมาณ / คุณภาพ)**

ผลการศึกษาพบว่า กลุ่มตัวอย่างส่วนใหญ่เป็นเป็นเพศหญิงมากกว่าเพศชายโดยเพศหญิงคิดเป็นร้อยละ 88.8 และเพศชายคิดเป็นร้อยละ11.2 อายุเฉลี่ย 47.03 ปี ส่วนใหญ่ มีสถานภาพสมรสคู่สูงถึงร้อยละ 78.5 มีการศึกษาระดับชั้นมัธยมศึกษาตอนปลายหรือสูงกว่าร้อยละ 52.3 ส่วนใหญ่ประกอบอาชีพเกษตรกรรม ทำนาทำไร่ ทำสวน เลี้ยงสัตว์ และค้าขาย/ธุรกิจ เท่ากันร้อยละ 37.4 ความรู้เกี่ยวกับโรคพยาธิใบไม้ตับ พบว่าอาสาสมัครสาธารณสุขประจำหมู่บ้าน ส่วนใหญ่มีความรู้ระดับดีร้อยละ 78.5 มีทัศนคติในการป้องกันโรคพยาธิใบไม้ตับส่วนใหญ่อยู่ในระดับดี ร้อยละ 45.8มีพฤติกรรมเสี่ยงต่อการติดเชื้อพยาธิใบไม้ตับ ส่วนใหญ่มีพฤติกรรมเสี่ยงต่อการติดเชื้อพยาธิใบไม้ตับ อยู่ในระดับต่ำร้อยละ 82.2

สรุปผลการศึกษาครั้งนี้ได้ว่า กลุ่มตัวอย่างมีความรู้เกี่ยวกับโรคพยาธิใบไม้ตับอยู่ในระดับดี ด้านทัศนคติเกี่ยวกับการป้องกันโรคพยาธิใบไม้ตับในระดับดี และด้านพฤติกรรมเสี่ยงต่อการติดเชื้อพยาธิใบไม้ตับพบว่ามีพฤติกรรมเสี่ยงต่อการติดเชื้อพยาธิใบไม้ตับในระดับต่ำ จึงส่งเสริมพฤติกรรมการบริโภคอาหารที่ถูกต้อง เพื่อให้การดำเนินงานควบคุมและป้องกันพยาธิใบไม้ตับเป็นไปอย่างมีประสิทธิภาพต่อไป

**8. การนำไปใช้ประโยชน์**

1. ใช้เป็นข้อมูลพื้นฐานเกี่ยวกับการป้องกัน และแก้ไขปัญหาพฤติกรรมเสี่ยงต่อการติดเชื้อพยาธิใบไม้ในตับ
2. ใช้เป็นข้อมูลพื้นฐานเพื่อนำไปพัฒนาคุณภาพชีวิตประชาชน ให้มีความรู้ความเข้าใจ และปรับเปลี่ยนพฤติกรรมสามารถปฏิบัติได้อย่างถูกต้อง
3. ใช้เป็นแนวทางกำหนดนโยบาย โครงการ จัดกิจกรรม เป้าหมาย มีประสิทธิภาพมากขึ้น
4. **ความยุ่งยากในการดำเนินการ / ปัญหา / อุปสรรค**
5. การนัด­กลุ่มตัวอย่างในการใช้แบบสอบถาม เก็บข้อมูลอาจจะนัดหมายหลายรอบ ทำให้เสียเวลาของผู้ช่วยวิจัย แต่ก็สามารถจัดการได้­
6. การสัมภาษณ์เก็บประเด็นสำคัญ ต้องสัมภาษณ์เพิ่มเติ­มหลายช่องทางเช่น ทางโทรศัพท์ และสัมภาษณ์ทางไลน์ เพื่อให้ได้ข้อมูลสำคั­ญเพิ่มเติมที่สมบูรณ์และครบถ้วน
7. ปัญหาเรื่องการสื่อสาร ระดับความรู้การศึกษาของกลุ่ม­เป้าหมายที่ต่า­งกัน อายุมาก สมรรถนะร่างกายไม่ดี หรือความพร้อม ต้องถามคำถามซ้ำๆ หรือทวนบ่อยๆ จึงจะได้คำตอบที่ตรงประเด็น

**10. ข้อเสนอแนะ**

ข้อเสนอแนะจากผลการวิจัย

1. ควรมีการทบทวนให้ความรู้อาสาสมัครสาธารณสุขประจำหมู่บ้านเกี่ยวกับวงจรชีวิตของโรคพยาธิใบไม้ตับตลอดจนการรักษา และป้องกันโรคพยาธิใบไม้ตับ ให้มีความรู้ความเข้าใจมากยิ่งขึ้นและสามารถนำไปขยายสู่ประชาชนในชุมชนต่อไป

2. ควรมีการส่งเสริมการเป็นแบบอย่างด้านสุขภาพของอาสาสมัครสาธารณสุข โดยเฉพาะในด้านพฤติกรรมการบริโภคอาหารที่เสี่ยงต่อการติดเชื้อพยาธิใบไม้ตับ เช่น การรับประทานผลิตภัณฑ์อาหารที่ทำจากปลาน้ำจืดเกล็ดขาว ให้สุกก่อนรับทาน อาทิ การรับประทานส้มตำโดยใส่ปลาร้าที่มีการต้มให้สุกเรียบร้อยก่อนนำมาปรุงอาหาร

3. ควรมีการศึกษารูปแบบการถนอมอาหารและค้นหาปัจจัยต่างๆที่สามารถกำจัดวงจรชีวิตขงโรคพยาธิใบไม้ตับได้อย่างมีประสิทธิภาพแล้วกระจายผลสู่การปฏิบัติในชุมชน

ข้อเสนอแนะในการทำวิจัยครั้งต่อไป

1. ควรศึกษาความรู้ ทัศนคติ และพฤติกรรมที่มีผลต่อการติดเชื้อพยาธิใบไม้ตับเปรียบเทียบระหว่างกลุ่มอาสาสมัครสาธารณสุขประจำหมู่บ้านและประชาชนทั่วไป

2. ควรที่จะทำการศึกษาปัจจัยแวดล้อมต่างๆที่มีผลต่อการดำเนินงานควบคุมและป้องกันโรคพยาธิใบไม้ตับ

3. ควรที่จะศึกษาเปรียบเทียบความรู้ ทัศนคติ และการปฏิบัติของประชาชนในแต่ละพื้นที่